शहीद सुखदेव अपने ही शहर में हैं उपेक्षित, पुश्तैनी घर में नहीं है कोई निशानी मौजूद

लुधियाना. शहीद-ए-आजम के साथी राजगुरु और सुखदेव का आज शहादत दिवस है। हकीकत यह है कि अपने ही शहर में उपेक्षित हैं। लुधियाना के यहां नौघरा मोहल्ले में उनका पुश्तैनी मकान बेशक पुरातत्व विभाग के हवाले है, लेकिन वहां शहीद की कोई यादगार नहीं सहेजी गई। वारिसों की मांग के बावजूद विधानसभा तो दूर यहां मिनी सक्रेटेरिएट में भी शहीद की तस्वीर नहीं लगाई जा सकी।

- कई साल पहले जगराआें पुल के पास तीनों शहीदों के बुतों के नीचे लगी उनकी फांसी के वक्त की तांबे के पत्तर वाली तस्वीर कोई उखाड़ ले गया था।

- एफआईआर दर्ज होने के बाद चोर तो खैर क्या पकड़ा जाता, लोगों का रोष शांत करने को उस खाली कॉलम में तांबे की बजाए पीआेपी पर बनी तस्वीर लगा दी गई।

- शहीद के नाम पर बने ट्रस्ट के प्रमुख अशोक थापर सरकारी रवैये से आहत हैं।

- उन्होंने बताया कि शहीद के पुश्तैनी घर पर सुबह श्रद्धांजलि सभा और हवन के बाद ट्रस्ट के आेहदेदार दिल्ली रवाना होंगे, जहां तीनों शहीदों को राष्ट्रीय शहीद का दर्जा देने की मांग को लेकर बेमियादी भूख हड़ताल शुरू होगी।

- शहीद सुखदेव की भतीजी संगीता थापर के बेटेविशाल नैय्यर भी शासन-प्रशासन के रवैये से खफा है।

- उनका दर्द है कि शहीद के वारिस होने के बावजूद उनको सरकारी कार्यक्रमों में नहीं बुलाया जाता, जबकि वह शहीद के वारिस होने के दस्तावेज कई बार सरकार तक पहुंचा चुके हैं।